D'altra banda, el programa va anunciar que Karmele Marchante, qui tingués una secció des de 2009 sobre un consultori en el qual responia qüestions de caràcter sexual, es presentaria a la preselecció de Televisió Espanyola per al Festival d'Eurovisió de 2010, sota el nom artístic de "Pop Star Queen". Així, la periodista va presentar tres cançons ("Soy un tsunami", "La Carmelita" i "Las mujeres al poder") de les que en fou elegida "Soy un tsunami" per a presentar-se a la convocatòria. El dia de Nit de Nadal va ser presentat el seu videoclip i el 18 de gener de 2010 va ser admesa oficialment per RTVE. Aquesta cançó es va situar des del primer dia en la primera posició de les votacions en internet, però finalment fou rebutjada després de saber-se que algunes parts de "Soy un tsunami" incomplien el reglament de la UER per al Festival d'Eurovisió, com el fet de no ser un tema inèdit, d'haver-se presentat abans de la data estipulada, d'haver emès el videoclip fora de TVE o de l'ús de la marca comercial com Carrefour.